**Πληροφορίες υλοποίησης: προαπαιτούμενες γνώσεις, προετοιμασία υλικού**

**Οργάνωση του χώρου**

Η οργάνωση ενός ευέλικτου και φιλικού μαθησιακού περιβάλλοντος για τα παιδιά επιδιώκει να καλλιεργήσει τη δημιουργικότητα, την αυτονομία και την ενεργοποίηση της σκέψης τους. Ένα μαθησιακό περιβάλλον, εστιασμένο στο παιδί, δίνει έμφαση στη διαδικασία της μάθησης. Επιπρόσθετα, υποστηρίζει τη συνεργατική προσέγγιση της μάθησης. Συνεπώς, εμπλουτισμός της γωνιάς των μαθηματικών, των επαγγελμάτων κ.λπ. και ενθάρρυνση των παιδιών να χρησιμοποιούν ποικίλα υλικά (έκφραση μαθητών με συμβολικό παιχνίδι, εικαστικά κ.λπ.).

**Μεθοδολογία**

Οι μέθοδοι που θα αξιοποιηθούν στη εκπόνηση του εργαστηρίου είναι η βιωματική προσέγγιση και η συνεργατική μάθηση. Οι μαθητές/τριες μέσα από την έρευνα, την παρατήρηση, αλλά και μέσα από πολλές διασκεδαστικές εξειδικευμένες δραστηριότητες, υλοποιούν διερευνήσεις συνεργατικές, συνεργατική μάθηση, η οποία είναι διανοητική και συναισθηματική κινητοποίηση και δεν προτείνει απομνημόνευση πληροφοριών, αλλά αναζήτηση του νοήματος, συμβάλλει στο να μαθαίνουν οι μαθητές/τριες πώς να σκέφτονται αντί του τι να σκέφτονται. Οι μαθητές/τριες συλλέγουν, αναλύουν, επεξεργάζονται δεδομένα και οδηγούνται σε συμπεράσματα. Εκφράζουν και αναπαριστούν τη σκέψη τους με ποικίλους τρόπους, προφορικό, γραπτό, με εικαστικά, δραματοποίηση και κίνηση.

Οι στρατηγικές που προτείνονται είναι οι ερωτήσεις και η επίλυση προβλήματος, οι οποίες συνδυάζονται με τη δημιουργική και κριτική σκέψη. Δια των ερωτήσεων (τι νομίζεις, πώς το ξέρεις, είσαι σίγουρος/η κ.λπ.), των ρουτινών σκέψης οι μαθητές/τριες επιχειρηματολογούν, ερευνούν, εξηγούν, εκφράζουν προθέσεις, κάνουν υποθέσεις κ.ά. και διά της επίλυσης προβλημάτων οδηγούνται στην ανάπτυξη της μεταγνωστικής σκέψης, καθώς μπορούν να εξηγούν τις δυσκολίες που συνάντησαν, να στοχαστούν τις συνέπειες των επιλογών τους και να δράσουν ανάλογα.

**Ενημέρωση γονέων**

Ενημέρωση για τους στόχους του προγράμματος, με σκοπό την ενεργητική συμμετοχή τους (επικοινωνία & συνεργασία ).